stanford-oval/wikipedia huggingface dataset:
Chevrolet Corvette C6

| Chevrolet Corvette |
| --- | --- |
 Chevrolet Corvette C6
Valmistustiedot
Valmistusmaa:   Yhdysvallat
Valmistaja:  Chevrolet
Konserni:  General Motors
Valmistusvuodet:  2003-2013
Korimalli:  2-ovinen roadster 2-ovinen coupé
Luokka:  urheiluauto
Edeltäjä:  Chevrolet Corvette C5
Seuraaja:  Chevrolet Corvette C7
Teknisesti samankaltaisia:  Cadillac XLR
Tekniset tiedot
Moottori:  V8
Iskutilavuus:  n. 6000–7008 cm3
Teho:  405–638 hv
Kiihtyvyys:  3,7 s (0-96 km/h)
Vetotapa:  takaveto
Chevrolet Corvette C6 on urheiluautomalli Chevrolet Corvetten kuudes sukupolvi. Se ei eroa teknisesti kovinkaan paljon edeltäjästään, Corvette C5:stä. Vuonna 2005 myyntiin tullut C6 perustuu Y-pohjalevyyn. Autossa on ensimmäistä kertaa sitten vuoden 1962 Corvetten tavalliset etuvalot esiin nousevien sijasta. Edeltäjäänsä verrattuna auton sisätilat ja moottori ovat suuremmat ja se on myös polttoaineenkulutukseltaan taloudellisempi ja ilmanvastuskertoimelta pienempi.
Tekniikka

Auto on saatavilla automaatti- ja manuaalivaihteistoilla. Manuaalivaihteistoissa on polttoaineen kulutusta pienentävä tietokoneavusteinen Computer Aided Gear Shifting (CAGS) toiminto polttoaineenkulutusveron välttämiseksi.
Kehitys

Vuonna 2005 esiteltiin rataversio C6-R, jonka ensimmäinen kisa oli Sebringin 12 tunnin kisa American Le Mans Seriesissä. Autot tulivat toiseksi ja kolmanneksi ja jäivät vain hieman Aston Martin DB9-rata-autolle. Auto esiteltiin samanaikaisesti Z06-mallin kanssa New Yorkin kansainvälisessä autonäyttelyssä viikkoa myöhemmin. Samana vuonna Le Mansin 24 tunnin ajoissa Corvettet tulivat ensimmäiseksi ja toiseksi GT1-luokassa jättäen Aston Martin DBR9:t taakseen. Samoilla autoilla voitettiin myöhemmin kaikki kisat joihin ne osallistuivat. Aston Martinit jäivät taakse myös Road Atlantassa ja Laguna Secassa.
Vuonna 2005 tuli myös myyntiin mallivuodeksi 2006 uusi Corvette Z06, jossa on 7,0 litran pikkulohkomoottori. Virallisesti teho on 505 hv, mutta tämän luvun uskotaan olevan vähätelty, ja teho on luultavasti suurempi. Auto on hyvin samanlainen Corvette C6-R:n kanssa, jota rakennetaan American Le Mans Seriesiä varten. Isomman moottorin lisäksi autossa on myös samanlainen voitelujärjestelmä kuin kilpa-autoissa, ja kiertokanget on tehty titaanista, mikä on melko harvinaista. Auton runko on tehty alumiinista perusmallin teräksen sijaan. Etulokasuojat ovat hiilikuitua, ja ne ovat perusmallia leveämmät, jotta autoon voidaan asentaa leveämmät renkaat. Auto on ensimmäinen yli 500 hv auto, joka on niin matalakulutuksinen, että siitä ei tarvitse maksaa kulutusveroa[lähde? ].
Myöhemmin tuli myös ratakäyttöön tarkoitettu Z06-R-malli. Siinä on pelkistetty sisusta, turvakehikko, lukittava tasauspyörästö, hiilikuidusta valmistetut ovet, takaspoileri ja etusplitteri. Auton moottori ja voimansiirto ovat samanlaiset kuin perusmallissa, mutta auto on säädetty käyttämään 97-oktaanista kisabensiiniä, joten kierrosrajaa on nostettu 7200 kierrokseen ja tehoa on 40 hv enemmän.
Vuonna 2007 tuli myyntiin rajoitettu erä Victory Edition -mallia juhlimaan Corvettella ajettuja voittoja eri sarjoissa. Tämä erikoismalli on saatavilla mustana tai Velocity Yellow Tintcoat -keltaisena. Edessä on 18" vanteet ja takana 19". Autossa on myös korinvärinen leveä takaspoileri. Sisustassa on kaksiväriset nahkapenkit Corvette-logoin varustettuna, luxury-paketti, 2 kuljettajan asetukset muistavat penkit, jotka on 6 suuntaan säädettävät, sähköisesti säädettävä ratti, penkinlämmittimet, G-voimamittari, HUD ja Bosen 7 kaiuttimen äänentoistojärjestelmä.
Vuonna 2008 aloitettiin Blue Devil (SS) -erikoismallin valmistus. Autossa käytetään Z06:n 7-litraista V8-moottoria, jonka huipputehoksi on saatu noin 600 hv. Eurooppaan autoa ei ole suunniteltu tuotavan.
Moottorit

6.0 (n. 6000 cm3) (LS2) - 400 hv @ 6000 r/min, 542 Nm @ 4400 r/min
Z06 (7008 cm3) (LS7) - 505 hv  @ 7000 r/min
Z06-R (7008 cm3) (LS7) - 515 hv @ 7200 r/min
Mitat

Omamassa: 1421 kg (Z06)
Circuit Bremgarten

| Circuit Bremgarten |
| --- | --- |

Sijainti:  Bern, Sveitsi
Radan pituus:  7,28 km
Rataennätys:  2.39,700 (Juan Manuel Fangio, Mercedes-Benz)
Circuit Bremgarten oli 7,28 kilometriä pitkä moottorirata Bremgartenissa Sveitsissä. Radalla ajettiin Sveitsin Grand Prix vuosina 1950–1954.
Bremgarten rakennettiin moottoripyöräradaksi vuonna 1931 Bernin pohjoispuolella oleviin metsiin. Radalla ei ole suoria, vaan siinä on vain paljon nopeita mutkia. Ensimmäinen autourheilukilpailu sillä ajettiin vuonna 1934, jossa kuoli kuljettaja Hugh Hamilton. Puiden ympäröimä rata oli vaarallinen, erityisesti märällä kelillä. Vuonna 1948 italialainen Achille Varzi kuoli radalla Sveitsin Grand Prix´n harjoituksissa.
Bremgartenin radalla ei ole ajettu virallista moottoriurheilutapahtumaa vuoden 1955 jälkeen, koska autourheilu, jossa oli katsojia, kiellettiin Sveitsissä Le Mansin 24 tunnin ajossa vuonna 1955 sattuneen 80 katsojan hengen vaatineen onnettomuuden jälkeen. Silti Sveitsin Grand Prix ajettiin kerran vuonna 1982, tosin rata sijaitsi Dijonissa Ranskassa.
Craig Pawson

| Craig Pawson |
| --- | --- |

Henkilötiedot
Syntynyt: 1979 South Yorkshire, Englanti
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2008–2013 2013– 2015– | The Football League Englannin Valioliiga FIFA |  |  |

Craig Pawson (s. 1979) on englantilainen jalkapalloerotuomari.
Vuodesta 1993 lähtien tuomarina toiminut Pawson vihelsi ensimmäisen ottelunsa Englannin Valioliigassa maaliskuussa 2013.
FIFA-tuomarien listalle Pawson on kuulunut vuodesta 2015 lähtien.
Citroën H

| Citroën H |
| --- | --- |

Valmistustiedot
Valmistusmaa:  Ranska,Belgia
Valmistaja:  Citroën
Valmistusvuodet:  1947–1981
Tuotantomäärä:  473 289 kappaletta
Tekniset tiedot
Moottori:  1,6 l nestejäähdytteinen rivi-4  1,9 l nestejäähdytteinen rivi-4   1,6 l Perkins dieselmoottori  1,8 l Indénor dieselmoottori  1,9 l Indénor dieselmoottori
Mitat
Massa:  omapaino 1400kg
Pituus:  4,26 m
Akseliväli:  n. 2,5 m (oikealla puolella pidempi)
Leveys:  1,99 m
Citroën H (tunnetaan myös "Camionnette", "Type-H" ja "HY" nimillä) on pakettiauto (tai kevyt kuorma-auto) jota ranskalainen Citroën valmisti vuosien 1947–1981 välillä. Se perustui Citroën TUB/TUC -malleihin joita valmistettiin vähäinen määrä vuosina 1939–1941. Citroën H -mallia suunniteltiin toisen maailmansodan 
aikana ja sen kehitys valmistui nopeasti sodan päätyttyä. Tavoitteena oli tehdä matalalattiainen auto, jonka kantavuus oli suurempi kuin henkilöauton pohjalta rakennetuissa pakettiautoissa, ja jonka kuormatilaan kulku oli helppoa. Sodan takia resurssit olivat vähäiset, joten autossa pyrittiin käyttämään olemassa olevia komponentteja Citroënin aiemmista automalleista. Mallia valmistettiin 473 289 kappaletta 34 vuoden aikana Ranskassa ja Belgiassa.
Mallit

Citroënin henkilökunta työskenteli kahdeksan eri projektin parissa, ja vain viimeinen niistä, "H" valmistui. Eniten myyty malli oli Citroën HY (kantavuus 1500 kg), muita mallinimiä olivat H (ensimmäiset), HX (pienempi kantavuus), HZ, HW (suurempi kantavuus), jonkin aikaa autoa myytiin Ranskassa nimellä 1600.
Ranskassa auto tunnetaan nimillä "Nez de Cochon", "possun kärsä", ja poliisien käytössä olleet nimellä "panier à salade", "salaattikori".
Suomessa Citroën-harrastajien keskuudessa auto tunnetaan myös nimellä "Kamiina" (vrt. "Camionnette").
Citroën H tuli Suomessa myyntiin vuonna 1952. Auton tunnettuja käyttäjiä olivat aikanaan helsinkiläinen Karl Fazer ja tamperelainen Leivon Leipomo. Maaseudulla näkyviä olivat puolestaan Citroënin maahantuojan Korpivaara Oy:n tytäryhtiön Farming Oy:n edustamien Massey-Ferguson -traktorien huoltoautot. Citroën H -pakettiautoista tehtiin myös pankkiautoja ja ambulansseja sekä muutama poliisiautokin. Pitkän elinkaarensa loppupuolella Citroën H joutui kilpailemaan huomattavasti uudempien pakettiautojen kanssa, mutta sen valttina oli korkea ja auton ulkomittoihin nähden todella suuri tavaratila, jonka läpi pystyi suhteellisen pitkäkin mies kulkemaan kumartumatta. Korotetussa ja pidennetyssä mallissa tavaratilan koko oli peräti 16 kuutiometriä. Tavaratilan nostokorkeus oli vain 36 senttimetriä, mikä on harvinaista 2000-luvun pakettiautoissakin. Vuonna 1970 tekemässään pakettiautovertailussa Tekniikan Maailma -lehti moitti Citroënin heikkoa lämmityslaitetta, meluisaa ohjaamoa ja raskasta ohjausta, mutta kehui auton käytännöllisyyttä, moottorin sitkeyttä sekä auton ketteryyttä ja suuntavakavuutta.
Tekniikka

Moottori, vaihteisto ja monet pienemmät osat olivat peräisin Citroënin aiemmista malleista. Moottori ja vaihdelaatikko ovat lähes identtiset mallin Citroën Traction Avant kanssa ja myöhemmin Citroën DS:n kanssa. Autossa ei ole erillistä runkoa, vaan itsekantava kori. Ajovalot ja nopeusmittari olivat useiden vuosien ajan samat kuin mallissa 2CV. Autossa käytettiin vääntövarsijousitusta, edessä oli neljä iskunvaimenninta ja takana tavalliset kaksi. Mallin ehkä erikoisin ominaisuus on se, että oikeanpuoleinen takarengas sijaitsi taaempana kuin vasen. Etuovet olivat "kaappariovet", eli ovet oli saranoitu takareunoistaan.
Saksalaisen Junkersin aaltopeltirakenteiset lentokoneet toimivat korin rakenteen inspiraationa. Korin peltien aaltomuotoilu lisäsi rakenteen vahvuutta tuomatta kuitenkaan lisää painoa. Lisäksi peltien valmistus onnistui yksinkertaisilla ja halvoilla työkoneilla.
Autoa on valmistettu viidellä eri moottorilla. Bensiinikäyttöisiä olivat 1,6 l ja 1,9 l nestejäähdytteiset rivimoottorit, ja dieselmoottoreina ensin Perkins 1,6 l joka myöhemmin vaihtui Indénorin 1,8 l moottoriin ja myöhemmin saman valmistajan 1,9-litraiseen.
Vuosien saatossa autoon tehtiin parannuksia; esimerkiksi kantavuutta nostettiin useita kertoja. Vuonna 1961 sähköjärjestelmä vaihtui 6V:stä 12V:hen, 1964 kaksiosainen tuulilasi korvattiin tavallisella yksiosaisella. Vuonna 1969 auton ulkonäköä päivitettiin hieman: takapyörän kaaret muutettiin kulmikkaammiksi ja etuvilkut vaihdettiin. Vähemmän näkyvä muutos oli se, että etuiskunvaimentimien määrä väheni neljästä kahteen. Vuonna 1972 HW-mallia sai kaasunestejousituksella, ja siitä tuli myyntiin ambulanssiversio. Autoon tehtiin vielä useita pieniä muutoksia ennen kuin sen valmistus viimein loppui joulukuussa 1981.
Aiheesta muualla

Kuvia tai muita tiedostoja aiheesta Citroën H Wikimedia Commonsissa
The Citroën H Van Register UK website
H Van at Citroenet
CITROËN WORLD: HY links
Mobile Bar (Arkistoitu – Internet Archive) HY Van Conversion
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Citroën_H_Van
Citroën HY
Citroën H
Citroën HY sisältä
Käännös suomeksi
Cram Competition

Cram Motorsport aiemmin nimellä Cram Competition on italialainen pikkuformulatalli, joka kilpailee nykyään Formula Renault Alps ja Italian Formula 4 -sarjoissa. Aiemmin talli on kilpaillur Sveitsin Formula Renault, Italian Formula Renault ja Formula Abarth sarjoissa. Talli perustettiin vuonna 1994. Talli on voittanut International Formula Master sarjan mestaruuden vuonna 2007 Jerome D'Ambrosion voimin ja neljä italian Formula Renault sarjan mestaruutta vuosina 2000, 2002, 2004 ja 2006. Talli on aiemmin kilpaillut World Series by Renault ja Eurocup Formula Renault sarjoissa vaihtelevalla menestyksellä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Craiterin piirikunta

| Craiterin piirikunta |
| --- | --- |

Valtio:  Jemen
Hallinto:  
 – hallinnollinen keskus:  Aden
Väkiluku (2003):  76 723
Craiterin piirikunta, myös Kraytarin piirikunta, sijaitsee Adenin maakunnassa Jemenissä. Vuonna 2003 sen asukasluku oli 76 723.
World of Warcraft

| World of Warcraft |
| --- | --- |

Kehittäjä:  Blizzard Entertainment
Julkaisija:  Blizzard Entertainment
Suunnittelija:  Rob Pardo
Säveltäjä:  Tracy W. Bush
Pelisarja:  Warcraft
Julkaistu:   23. marraskuuta 2004
Lajityyppi:  Fantasia, MMORPG
Pelimuoto:  moninpeli
Ikäluokitus:  BBFC: PG ESRB: T  Virheellinen ESRB-arvo  PEGI: 12Virheellinen PEGI-arvo
Alusta:  Windows, macOS
Hinnoittelutapa:  Kertamaksu (vain uusin lisäosa) ja kuukausimaksu
Lisenssi:  Suljettu lisenssi
Jakelumuoto:  CD, DVD, verkosta ladattava
Lisää peliartikkeleitaVideopelien teemasivulla
Infobox OK   : 
World of Warcraft (lyhennettynä WoW) on Blizzard Entertainmentin kehittämä Warcraft-pelisarjaan perustuva massiivinen monen pelaajan verkkoroolipeli (MMORPG). Pelisarjan tapahtumat sijoittuvat sen keskeisimpään maailmaan, Azerothiin noin neljä vuotta edellisen Warcraft-pelin, Warcraft III: The Frozen Thronen, tapahtumien jälkeen. Peli julkaistiin Warcraft-pelisarjan 10-vuotispäivänä 23. marraskuuta 2004. Pelille on tähän mennessä julkaistu sen jälkeen kymmenen lisäosaa: The Burning Crusade, Wrath of the Lich King, Cataclysm, Mists of Pandaria, Warlords of Draenor, Legion, Battle for Azeroth, Shadowlands, Dragonflight ja The War Within. Lisäksi on tekeillä kaksi muuta lisäosaa: Midnight ja The Last Titan.
World of Warcraftin pelaamisesta veloitetaan kuukausimaksu. Pelin ensimmäisen osan mukana pelaaja saa 30 päivää peliaikaa, jonka jälkeen sitä voi ostaa lisää muun muassa luottokortilla tai kaupoista ostettavilla 60 päivän peliaikaan oikeuttavilla Game Card -korteilla. Pelin suosio oli huipussaan syksyllä 2010, jolloin sillä oli 12 miljoonaa maksavaa tilaajaa. Pelin tilaajamäärät vaihtelevat paljon julkaistujen lisäosien mukaan. Warlords of Draenorin julkaisun myötä tilaajamäärä nousi jälleen 10 miljoonaan vuoden 2014 alkupuoliskon 6,8 miljoonasta, mutta laski jo vuoden 2015 toisella neljänneksellä 5,8 miljoonaan tilaajaan.
Elokuussa 2019 julkaistiin World of Warcraft Classic, joka mahdollistaa kokemuksen World of Warcraftista ajalta ennen lisäosia.
Pelaaminen > Rodut

World of Warcraftin maailmassa pelaaja voi asettua joko Liittouman (engl. Alliance) tai Lauman (engl. Horde) puolelle. Kummaltakin puolelta löytyy omat rotunsa (engl. race), joille on kaikille kirjoitettu laaja taustatarina. Rodun valinta vaikuttaa hahmon aloituspaikkaan ja joihinkin taitoihin, mutta peli ei sisällöllisesti muutu kovin oleellisesti eri roduilla pelatessa. Rodun valinnan jälkeen valitaan omalle hahmolle hahmoluokka, nimi ja ulkonäkö. Vuodesta 2019 alkaen kaikki rodut, paitsi dracthyrit, aloittivat yhteiseltä aloitusalueelta, nimeltä Exile's Reach.
Liittouman rotuja ovat ihminen, yöhaltia, kääpiö, maahinen, draenei ja worgen. Lauman rodut ovat örkki, taureeni, epäkuollut, peikko, verihaltia ja hiisi. Lisäksi on kaksi kummallekin puolelle sopivaa rotua: pandareeni ja dracthyr. Battle for Azeroth esitteli myös liittolaisrotuja, joiden avaamiseksi on täytettävä pelin sisäisiä ehtoja tavallisilla roduilla.
Pelaaminen > Pelin eteneminen

Hahmot saavat kehittyessään eli tasoja kerätessään useita erilaisia kykyjä ja taitoja, jotka vaikuttavat pelaamiseen huomattavasti. World of Warcraftissa on paljon erilaisia toimintoja, jotka esitellään pelaajalle tämän noustessa korkeammalle tasolle (engl. level). Esimerkiksi tasolla 10 pelaaja pystyy osallistumaan Liittouman ja Lauman välisiin taisteluihin taistelukentillä (engl. Battlegrounds). Pelaaja voi käydä läpi instanssi-luolastoja (engl. Instance, Dungeon) tasolta 10 alkaen ja tasolla 15 pelaajalle avautuu mahdollisuus liittyä automaattisesti niihin pyrkiviin ryhmiin.
Suurin osa World of Warcraftin peluusta liittyy tehtävien (engl. quest) tekemiseen, joita saa pelin NPC-hahmoilta. Tehtävästä saa usein palkinnon, joka voi olla esimerkiksi rahaa tai esineitä. Lisäksi lähes kaikista tehtävistä saa kokemuspisteitä (engl. experience points tai lyhyemmin XP). Tehtävillä selvennetään myös pelin juonta. Suuri osa tehtävistä on niin kutsuttuja ketjutehtäviä, joissa uusi tehtävä jatkaa suoritetussa tehtävässä esitettyä tarinaa. Tehtävät saattavat olla muun muassa erilaisten esineiden ja aineiden keräilyä, paikkojen etsimistä, tietylle henkilölle puhumista, tietyssä paikassa käymistä tai tiettyjen vihollisten tappamista. Pelata voi myös yksin, mutta halutessaan pelaaja voi muodostaa ryhmän toisten pelaajien kanssa ja suorittaa tehtäviä, jotka yksin pelatessa olisivat liian haastavia. Ryhmässä pelatessaan pelaaja ottaa usein tietyn roolin asioiden onnistumiseksi. Pelissä voi perustaa myös killan, johon voi kutsua ystäviä, suunnitella oman vaakunan ja ostaa oman kiltapanki, johon killan jäsenet voivat varastoida tavaroita ja rahaa. Kiltalaiset saavat uusia kykyjä ja he voivat myös ostaa erilaisia palkintoja. Monien palkintojen ostamiseksi kiltalainen tarvitsee kuitenkin myös mainetta killalle.
Kun pelaaja kuolee, hänen hahmonsa ilmestyy haamuna lähimmälle hautuumaalle. Toiset pelaajat voivat herättää muita pelaajia henkiin, kahdella pelin hahmolla on myös mahdollisuus ylösnousuun, jolloin toinen voi antaa jollekin toiselle pelaajalle väliaikaisen ylösnousemisen kyvyn. Pelaajan kuollessa hänen käyttämänsä esineet alkavat hajota ja näin ollen vaatia korjausta, jonka tietyt NPC-hahmot voivat suorittaa rahaa vastaan. Jos hahmon ruumis on paikassa, johon ei pääse tai jos pelaajalla on jokin muu syy, on mahdollista käyttää hautuumaalla olevaa Spirit Healer -NPC-hahmoa elvyttämään hahmo.
Pelaaminen > Luolastot

Pelissä on laaja kirjo niin kutsuttuja luolastoja. Näitä on kahta eri lajia: normal dungeon -luolastot on tarkoitettu 15-110-tasoisille hahmoille ja heroic dungeon -luolastot yli 70-tasoisille pelaajille. Heroic-luolastot ovat haasteellisempia suoritettavia kuin normaalit luolastot. Luolastoissa on yleensä useita voimakkaita vihollisia, jotka pudottavat kuollessaan harvinaisia esineitä. Jokainen itsenäinen pelaajien joukko saa käyttöönsä oman luolaston, jossa voi edetä haluamallaan tavalla. Usein luolastoihin liittyy myös tehtäviä, joiden palkinnot ovat huomattavasti parempia kuin tavallisten tehtävien. Myös kokemuspisteitä tulee runsaasti, sillä luolastoissa on paljon vihollisia, jotka ovat niin kutsuttuja ”elitejä”. Nämä ovat huomattavasti normaaleja vihollisia voimakkaampia ja lisäksi niillä on usein enemmän terveyttä (engl. health), minkä myötä niiden kaataminen yksin on vaikeaa.
Instanssiryhmä (engl. instance group) koostuu normaalisti viidestä pelaajasta ja kolmesta eri roolista. Rooleja ovat vanhingontekijä (DPS, mikä tahansa hahmoluokka), parantaja (pappi, druidi, munkki, paladiini tai shamaani) ja tankki (paladiini, druidi, munkki, soturi tai kuolonritari). DPS:llä eli vahinkoa tekevällä (engl. damage per second) roolilla tarkoitetaan vihollisia vahingoittavaa pelaajaa. Parantaja (healer) on pelaaja, joka voi kyvyillään suojella ja parantaa ryhmän jäseniä. Tankki-roolin pelaajan työnä on kerätä vihollisten iskut itseensä. Viiden pelaajan ryhmissä on tavanomaisesti kolme vanhingontekijää (DPS), yksi parantaja (Healer) ja yksi tankki (Tank).
Pelaaminen > Taistelukentät

Taistelukentät (engl. battleground) ovat Lauman ja Liittouman PvP-taistelupaikkoja (engl. Player versus Player, pelaaja pelaajaa vastaan). Taistelukentät ovat suosittuja paikkoja honor-pisteiden keräämiseen. Taistelukentillä myös kerätään erilaisille ryhmille ja liittoutumille mainetta, joka oikeuttaa ostamaan erilaisia tavaroita näiden ryhmien kauppiailta. Moniin taistelukenttiin liittyy taistelun aikana suoritettavia tehtäviä, joista saa yleensä pieniä määriä mainetta kyseiselle taholle.
Jokaiselle vuoden päivälle on oma päivittäinen taistelu (Daily-BG), jonka suorittamalla pelaajat saavat ylimääräisiä kunnia- ja areenapisteitä. Lisäksi jokaiselle kuukauden viikonlopulle (Call to Arms) on määrätty erityinen taistelukenttä, jolla taistelemisesta saa ylimääräisiä honor-pisteitä.
Pelaaminen > Taistelukentät > Ammatit

World of Warcraftissa jokainen hahmo voi ottaa kaksi ensisijaista ammattia (engl. primary profession), ja kaikki toissijaiset ammatit (engl. secondary profession). Ensisijaiset ammatit liittyvät joko materiaalien keräämiseen tai tavaroiden luomiseen. Ensisijaisia ammatteja ovat yrttien kerääminen (engl. herbalism), malmien louhinta (engl. mining), nylkeminen (engl. skinning), alkemia (engl. alchemy), sepäntaito (engl. blacksmith), lumoaminen (engl. enchanting), konetekniikka (engl. engineering), kaivertaminen (engl. inscription), jalokivityöt (engl. jewelcrafting), nahkatyöt (engl. leatherworking) ja räätälintyöt (engl. tailoring). Toissijaiset ammatit ovat arkeologia (engl. archeology), ruoanlaitto (engl. cooking), ensiapu (engl. first aid) ja kalastus (engl. fishing).
Maailma > Kotikaupungit

World of Warcraftissa jokaisella rodulla on oma historiantäyteinen kotikaupunkinsa. Näitä kaupunkeja on kuusitoista, joista yksi on lähes hylätty ja toinen rakennettu uudeksi pääkaupungiksi aiemman tuhouduttua. Worgenien Gilneas City on suurimmalta osin hylätty sotien jäljiltä epäkuolleiden takia, ja hiisien alkuperäinen kaupunki Undermine hautautui laavaan. Jokaisessa pääkaupungissa on huutokauppa, joka on yhteydessä muihin huutokauppoihin. Kotikaupunkien lisäksi huutokauppa löytyy myös kaupungeista Gadgetzan, Booty Bay ja Everlook, jotka ovat molempien osapuolien käytössä (nämä eivät kuitenkaan ole yhteydessä osapuolten omiin huutokauppoihin, vaan ovat niin sanottuja neutraaleja huutokauppoja). Pelissä on myös viisi suurta neutraalia kaupunkia: Ulkomaissa sijaitseva Shattrath, alun perin Northrendissä ja myöhemmin Särjetyillä saarilla sijainnut Dalaran, Varjomailla sijaitseva Oribos, sekä Lohikäärmesaarilla sijaitseva Valdrakken. Niissä vallitsee rauha (engl. sanctuary) Lauman ja Liittouman välillä. Taisteleminen näissä kaupungeissa on pääosin estetty, tosin Dalaranin viemäriverkostossa on areena, jossa taisteleminen on kuitenkin mahdollista.
Maailma > Kotikaupungit > Liittouma

Stormwind (suom. Myrskytuuli): Suurin ihmisten kaupungeista, joka sijaitsee Elwynnin metsässä. Se on myös worgenien väliaikainen koti.
Ironforge (suom. Rauta-ahjo): Dun Moroghin vuoristossa sijaitseva vuoren sisään rakennettu kääpiöiden ja maahisten kaupunki.
Darnassus: Elämän Puun, Teldrassilin, oksilla sijaitseva yöhaltioiden kaupunki.
Exodar: Azuremystin saarella sijaitseva draeneiden kaupunki. Entinen avaruusalus.
Shrine of Seven Stars: Osa Vale of Eternal Blossomsin pääkaupunkia, Mogu'shanin palatsia. Liittouman tukikohta Pandariassa.
Stormshield: Ashranin eteläosissa sijaitseva Liittouman tukikohta menneisyyden Draenorissa.
Boralus: Kul Tirasin pääkaupunki saaren suurimmalta alueella Tiragarde Soundissa.
Maailma > Kotikaupungit > Lauma

Orgrimmar: Durotarin karuissa maisemissa sijaitseva örkkien ja peikkojen rakentama suurkaupunki.
Thunder Bluff (suom. Ukkosjyrkänne): Mulgoressa olevien pöytävuorien päälle rakennettu taureenien kaupunki.
Undercity: Tirisfal Gladesissa (suom. Tirisfalin lehto) entisen Lordaeronin kaupungin raunioiden alapuolella sijaitseva epäkuolleiden pahamaineinen kaupunki, jossa aikoinaan vallitsi rutto.
Silvermoon City (suom. Hopeakuu): Eversong Woodsissa sijaitseva verihaltioiden puoliksi Kalmorutton (engl. Undead Scourge) epäkuolleiden invaasiosta tuhoutunut kaupunki.
Shrine of Two Moons: Osa Vale of Eternal Blossomsin pääkaupunkia, Mogu'shanin palatsia. Lauman tukikohta Pandariassa.
Warspear: Ashranin pohjoisosissa sijaitseva Lauman tukikohta menneisyyden Draenorissa.
Dazar'alor: Zandalari-imperiumin muinaisen kaupungin Zuldazarin urbaani keskus.
Maailma > Kotikaupungit > Puolueettomat

Shattrath: Sha'tar-nimisen naarujen ryhmittymän hallitsema sekä Aldor-nimisen draenei-ryhmittymän ja Scryereiksi kutsuttujen verihaltioiden asuttama kaupunki Ulkomaissa. Myös Khadgar asui siellä Toisen sodan jälkeen, kunnes palasi sieltä myöhemmin Dalaraniin.
Dalaran: Kirin Torin magokraattien hallitsema kaupunkivaltio, joka voi leijua tai teleporttautua paikasta toiseen. Ennen Kolmatta sotaa se sijaitsi vuosisatoja Lordameren järvellä ennen kuin Archimonde tuhosi sen. Se jälleenrakennettiin myöhemmin Northrendiin, josta se siirrettiin myöhemmin nykyiseen olinpaikkaansa: Sargerasin haudan lähelle, Särjetyille saarille.
Oribos: Varjomaiden keskuksena toimiva kaupunki, jossa jopa titaanejakin vanhempi olento, The Arbiter, tuomitsee kuolleiden sieluja.
Valdrakken: Lohikäärmesaarten pääkaupunki, joka edustaa kaikkia lohikäärmeitten viiden pääryhmittymän saavutuksia vuosituhansien ajoilta.